
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 25T/90/2025 3825011068 24. 11. 2025 Mgr. Radoslav Smatana, PhD. ECLI:SK:OSPD:2025:3825011068.2
Uznesenie Okresný súd Prievidza samosudcom Mgr. Radoslavom Smatanom, PhD., v trestnej veci proti obvinenému A. B., pre prečin nebezpečného vyhrážania podľa § 360 ods. 1, ods. 2 písm. b/ Trestného zákona, na verejnom zasadnutí konanom v Partizánskom dňa 24.11.2025, o schválení návrhu dohody o vine a treste podaného prokurátorom Okresnej prokuratúry Partizánske, takto rozhodol: Podľa § 334 ods. 3 Trestného poriadku súd v r a c i a trestnú vec vedenú na Okresnom súde Prievidza, pod sp. zn. 25T/90/2025 proti obvinenému A. B., nar. XX.XX.XXXX v Bratislave, trvale bytom B., C. XXX, t. č. vo väzbe ÚVV Ilava, na podklade návrhu prokurátora Okresnej prokuratúry Partizánske, č. k. Pv 199/25/3305-43 zo dňa 12.11.2025 na schválenie dohody o vine a treste, doručeného tunajšiemu súdu dňa 12.11.2025, do prípravného konania. odôvodnenie: Prokurátor Okresnej prokuratúry Partizánske podal dňa 12.11.2025 na tunajšom súde návrh na schválenie dohody o vine a treste u obvineného A. B. pre prečin nebezpečného vyhrážania podľa § 360 ods. 1, ods. 2 písm. b/ Trestného zákona s poukazom na § 139 ods. 1 písm. c/ Trestného zákona v spojení s § 127 ods. 4 Trestného zákona na tom skutkovom základe, ako je uvedené v predmetnom návrhu na schválenie dohody o vine a treste. V predmetnej veci bol určený termín verejného zasadnutia na deň 24.11.2025, na ktorom bol prokurátorom prednesený návrh dohody o vine a treste. Samosudca pri následnom postupe v súlade s § 333 ods. 1 až 3 Trestného poriadku a kladení otázok obvinenému podľa § 333 ods. 3 písm. a/ až j/ citovaného zákonného ustanovenia zistil, že obvinený na deviatu položenú otázku odpovedal "nie". Ďalšiu otázku už samosudca ani nekládol a následne postupoval podľa § 334 ods. 3 Trestného poriadku. Podľa § 334 ods. 3 Trestného poriadku, ak súd dohodu o vine a treste v navrhnutom rozsahu neschváli alebo obvinený odpovedal na niektorú otázku "nie", uznesením vráti vec prokurátorovi do prípravného konania, ak tento zákon neustanovuje inak; ak je obvinený vo väzbe a súd zároveň nerozhodol o prepustení obvineného na slobodu, pokračuje väzba v prípravnom konaní, ktorá však nesmie spolu s väzbou už vykonanou v prípravnom konaní presiahnuť lehotu uvedenú v § 76 ods. 7. Na základe vyššie uvedených skutočností súd rozhodol tak, ako je uvedené vo výrokovej časti tohto uznesenia. Poučenie: Proti tomuto uzneseniu sťažnosť nie je prípustná.

